**Ngohe Aromatawai: Māu e tohu, māu hoki e hanga**

**Paerewa Paetae Hangarau 91774:** Te whakaputa i tētahi hua hangarau hanganga hei whakaea i tētahi take hangarau motuhake

**Aronga:** Hangarau 2.5B v1

**Whiwhinga:** 6

Te Horopaki

Ko tāu mahi he whakaputa i tētahi hua hangarau hanganga hei taputapu whakamahi mā te kiritaki ka tautohua.

Me riwha i a koe tētahi take te tautohu, tētahi tauira te hanga, te whakamātautau, me te panoni mehemea he take kia panonihia, me te hua te hanga.

Ka aromatawaingia te hua hangarau hanganga i runga i te āhua o te kounga o tana hanga, te āhua o tana whakamahinga me te āhua o tana whakaea i tētahi take hangarau motuhake.

Hei Mahi

1. Tautohua tētahi take hangarau motuhake hei whakaea māu.
2. Uia ētahi o te rōpū kiritaki māna taua hua.
3. Tuhia tētahi tauaki hei hāpai i āu mahi whakariterite.
4. Whiriwhiria ngā rauemi e hiahiatia ana kātahi ka huri ki te hanga tauira.
5. Whakamātauria te tauira, arotakengia ōna painga me ōna hapa, ā, panonihia mēnā rā he take kia pēnā.
6. Whakaputaina te hua hangarau hanganga.
7. Me whakakōnae āu mahi katoa hei taunaki i āu whakataunga me āu mahi.

Kei wareware, me āta whakarite te roanga o te wā e tutuki pai ai ngā mahi katoa.

Taunakitanga: Hangarau 91774 Māu e tohu, māu hoki e hanga

|  |  |  |
| --- | --- | --- |
| **Taunakitanga mō te Paetae** | **Taunakitanga mō te Kaiaka** | **Taunakitanga mō te Kairangi** |
| Ka puta tētahi hua hangarau hanganga.  Ka whakaea i tētahi take hangarau motuhake i runga i tā te tauaki i tohu ai.  *Hei tauira:*  *Kua hoahoatia, kua hangaia tētahi tauira, pērā i tētahi tēpu pai hei whakamahi mā tētahi kaihoahoa, tētahi kaihākori rānei kia māmā ake ai tana noho roa.* | Ka whaitake te hua hangarau hanganga, arā ka kitea ētahi wāhanga o te kounga o te hua hangarau hanganga ka puta.  *Hei tauira:*  *Kua hoahoatia tētahi tauira, kua whakaarohia ngā tū āhuatanga tiaki i te tinana me te whakangāwari hoki i te mahi.*  *He toitū, he hāngai, he kounga ngā rawa kua whiriwhiria.* | Ka hāngai pū te hua hangarau hanganga ki te tauaki, arā:   * ka arotake i ngā āhuatanga me whakarerekē, me whakatikatika, me whakahou rānei. * ka kitea te kounga o te hua hangarau hanganga ka puta.   Ka whakaaturia he wairua auaha i roto i te whakaputanga o te hua hangarau hanganga.  *Hei tauira:*  *Kua hoahoatia tētahi tauira, kua arotakehia ngā mahi i whakamātauria. Kua hoki ki te whakaaro anō, ki te hanga anō i ngā wāhanga i āhua hē ngā momo rawa i whiriwhiria.* |